
Uuom  nuper  M.  TuUii  Ciceronis  orationes  nouae  editionis  parandae  causa 
maiore  cura  et  diligentia  recognoscerem,  illam  autem  orationem,  quae  est 
'pro  A.  Caecina  apud  recuperatores  a  Cicerone  habita,  etiam  auditoribws 
meis  enarrarem,  factum  est,  ut  nonnulli  loci  in  ceteris  orationibus,  plures 
etiam  in  hac  Caeciniana  oratione  a  me  iam  melius  constitui  posse  uiderentur, 
quam  antea  aut  a  me  ipso  aut  ab  aliis  erat  factum ,  itaque  quae  ex  hac  ipsa 
oratione  commemoratione  dignipra  esse  uideantur  iam  hoc  libello  academico 
sententia  est  breuiter  exponere.  Instituam  autem  hoc  ita,  ut  potissumum  lo. 
Georg.  Baiteri,  qui  huius  saeculi  anno  LIV.,  et  C.  E.  Kayseri,  qui  anno  huius 
saeculi  LXIL  hanc  orationem  edidit,  curas  in  emendanda  hac  oratione  po- 
sitas  respiciam. 

Ac  primum  quidem  c.  1.  §.  L  Baiterus  ac  Kayserus  Ciceronis  quae  se- 
quuntur  verba  sic  nuper  constituerunt:  ueruni  et  illud  considerati  hominis  esse 
pufauitj  qva  de  re  iure  disceptari  oporteret,  armis  non  contendere,  et  hoc  constantis, 
qwciim  ni  et  armis  certare  noluisset,  eum  iure  iudicioque  svperare,  Quibuscum 
ego  ita  dissentio  ut  decertari  potius  quam  disceptari  scribendum  esse  existu- 
mem  his  argumentis  ductus.  In  libris  exceptis  codicibus  TegernSe^nsi  et 
Erfurtensi  omnibus  legitur  decertari,  in  his  autem  hbris,  quos  modo  excepi, 
non  habetur  id  ipsum  quod  Graeuius  primum  coniecit  disceptari,  uerum  de- 
ceptan,  ut  in  codice  archetypo  DECERTARI  exesa  parte  R  Htterae  scriptum 
fuisse  uideatur,  qua  re  scriptura  discrepans  quae  in  libris  est  facile  eiphcari 
potest.  Ita  iis  satis  factum  esse  opinor,  qui  in  emendandis  ueterum  scriptorum 
libris  rem  ad  artem  et  certa  praecepta  reuocare  consueuerunt.  Uerum  tamen 
Baiterus  tres  Ciceronis  locos  ita  commemorauit  quasi  iis  efficeretur  ivre  dis- 
ceptan  potius  quam  iure  decertari  hic  scribendum  esse,  qua  in  re  uir  doctissimus 
uehementer  falli  mihi  uidetur.  Protulit  autem  hos  locos,  Accus.  U.  15, 38.  Hera- 

clius  —  postulat,  vi  sibr  cum  palaestritis ,  hoc  est,  cnm  populo  Syracusano  aequo 
iure  (lisceptari  liceat,  quo  loco  nihil  aliud  efficitur  nisi  hoc,  de  quo  nemo  um- 
quani  dubitauit,  suo  loco  iwe  disceptare  dici  posse,  non  efficitur  iure  decertare 
dici  non  posse.  Id  uero  recte  dici  alter  locus,  quem  Baiterus  attulit,  plane 
ostendit,  pro  Cn,  Plancio  36,  87.  sed  erat  non  iure,  non  legihus,  non  disceptando 
decfirtnndvm,  quibus  in  uerbis  haec  ipsa  locutio  iure  decertare  una  cum  locu- 
•tionibus  legihus  decertare  et  disceptando  decertare  consociata  est.  Tertius  locus, 
quemBaiterus  protulit,  ex  eodem  fere  genere  est  lib.  de  officiis  I.  11,  34.  nam 
quom  dnt  duo  genera  decertandi,  unum  per  discpptationeni^  alterum  per  idin.,  quo 
quidem  loco  hocipsum  efficitur  decertari  non  solum  per  uim  posse,  uerum 
etiam  perdisceptationem,idest  sententiis  ab  utraque  parte  dictis  argu- 
mentisque  prolatis,  id  quod  multis  etiam  aliis  locis  facile  probari  potest, 
ueluti  lil).  de  finihus  V.  2,5.  an  eum  locum  luhenter  invint,  uhi  Demosthenes  et 
Aeschines  inter  se  decertare  soliti  sunt?  et  Philipp.  II.  1,  2.  an  decertare  mecum 
uoluit  contentione  dicendif  Sed  omittamus  hoc.  Nam  qui  Latine  sciunt ,  hoc 
sciunt  et  iure  disceptare  et  iure  decertare  recte  dici.  Immo  aliud  hoc  loco 
quaeritur  et  id  est,  quo  res  decernitur.  Non  enim  Cicero  hoc  uult  dicere, 
uoluisse  A.  Caecinam  uerbis  potius  quam  armis  cum  Sex.  Aebutio  contendere, 
uerum  illud  ait,  A.  Caecinam  id  certamen,  quod  Sex.  Aebutius  in  agro  loco- 
que  deserto  temptasset,  ad  forum  atque  ad  iudicium  transferre  uoluisse,  non 
tantum  ut  nunc  uerbis  de  ea  re  ageretur,  quae  antea  ui  et  armis  esset  gesta, 
sed  ut  certamen  illud,  quod  ui  armata  initum  esset,  iam  iure  iudicioque  ad 
finem  perduceretur.  Itaque  in  omnibus  quibus  orator  utitur  uerbis  imago 
certaminis  manet  decertari,  contendere,  certare,  superare,  quae  quidem  certami- 
nis  imago  tum  obscuraretur,  si  quis  contra  artis  criticae  praecepta  disceptari 
potius  quam  decertari  scribere  uellet. 

C.  11.  §.  4.  Baiterus  nuper  uerba  Ciceronis  sic  constituit:  Nam,  si  ne- 
gassent  uim  hominibus  armatvi  esse  Jactam,  fadle  honpstissumis  testihus  in  re  jyer- 
spicua  tenerentur:  sin  confessi  essent  et  id,  quod  mdlo  tempore  iure  fieri  potest^ 
tamen  ab  se  iure  factum  esse  defenderent,  sperarunt,  id  quod  adsecuti  sunt,  se  in- 
iecturos  uohis  causam  deliherandi  et  iudicandi  iustam  moram  ac  religionem.  His 
in  uerbis  Cod.  Teg.  et  ceteri  fere  libri  ium  ah  se  habent,  cod.  Erfurtensis  cum 
paucis  libris  habet  tamen  ab  se.  Fateor  me  ipsum  olim  auctoritate  codicis 
Erf.  ductum  ta^nen  recepisse,  qua  in  re  me  lordanus  et  Orellius  secuti  erant, 
sed  in  editione  stereotypa,  qua  Baiterum  quoque  in  aliis  locis  usum  essc 


uideo,  monitus  a  Fr.  Lud.  Kellero  iam  pridem  tum  reposueram ,  quod  uerba 
quae  opposita  sunt  huic  membro :  quod  nullo  tempore  iure  fieri  potest,  paene 
flagitare  uidentur.  Quam  ob  rem  recte  Kayserus  fecit,  quod  tum  particulam 
seruauit. 

§.  5.  ut  mihi  minume  probandum  esse  uidetur  quod  Kayserus  nuper  in 
uerbis  his:  Qua  in  re,  si  mihi  esset  unius  A.  Caednae  causa  agenda,  profiterer 
satis  idoneum  esse  me  defensorem,  propterea  quod  fidem  meam  diligenfiamque 
praestarem,  omitti  in  praepositionem  ita  uoluit,  ut  scriberetur  qua  re  —  est  enim 
qua inrei^Qm  quod  qua  in  causa,  quo  in  iudicio—  sic  illud  comprobandum 
esse  existumo  quod  in  uerbis  iis,  quae  deinceps  leguntur:  Sed  quum  de  eo 
mihi  iure  dicendvm  dt,  quod  pertineat  ad  omnes,  quod  constitutum  dt  a  mawribus, 
conservaium  usque  ad  hoc  tempus,  quo  suhlato  non  solum  pars  aliqua  iuns  demi- 
nuta  etc.  idem  Kayserus  e  codice]Tegernseensi  recepit  quodque  constitutum 
sit  pro  quod  constitutum  sit.  Eo  enim ,  quod  priora  ista  membra  aptius  inter 
se  coniunguntur,  tertium  illud ,  quod  incipit  a  uerbis  quo  suhlato  et  quo  quid 
ex  ea  re  incommodi  nascatur  ostenditur,  magis  effertur,  id  quod  sententiae 
maxume  accommodatum  est.  In  membris  autem  his:  quod pertineat  adomnes, 
quodque  constitutum  sit  a  maiorihus,  conseruatum  usque  ad  hoc  tempus,  alterum 
duabus  partibus  per  asyndeton  positis  constat,  quarum  intellegentia  ita 
adiuuatur,  si  uoce  uerba  constitutum  et  conservatum  in  pronuntiando  efferas. 

§.  7.  Baiterus  et  Kayserus  Ciceronis  uerba  sic  constituerunt:  Nam  ut 
quaeque  res  est  tvrpissuma,  sic  maxume  et  maturissvme  uindicanda  est:  at  eadem, 
quia  existvmationis  periculvm  est,  tardissume  iudicatur,  qua  in  re  coniecturam 
meam,  quam  superiore  tempore  in  Emendationihus  Tullianis  p.  10  sq.  proposu- 
eram,  sese  secutos  esse  profitentur.  Sed  tamen  etiam  nunc  de  huius  loci 
scriptura  dubitari  posse  uidetur.  Legitur  enim  in  codice  Taurinensi  palim- 
psesto  pro  uerbis  at  eademquia  hoc  ADDE  EADEM  HAC  QUIA.  Ex  eo  facile 
intellegitur  codicem  archetypum,  unde  codex  Taurinensis  exscriptus  est, 
scripturam  atde  eadem  hac  quia  habuisse,  in  altero  autem  hbro,  quo  auctore 
is,  qui  emendauit  illum  librum,  usus  est,  fere  hanc  scripturam  fuisse  at  eadem, 
quia,  quam  quidem  scripturam  ceteri  libri ,  quamuis  uarie  ea  uerba  scripta 
habeant,  omnino  tuentur.  Ac  profecto  ahis  quoque  locis  htterae  in  codice 
Taurinensi  punctis  notantur  illae,  quae  aut  delendae  sunt  aut  deleri  posse 
uidentur,  ueluti  17,  48.  CONCEDISSI,  17,  49.  DEPELLI  DELOCO,  ibidem 
TANCTUS,  23,  64.  QUOM  FUSTIBUS  ET  QUOM  SAXIS.    Qua  re  id,  quod 


ego  in  Emendationibus  Tullianis  1.  c.  proposueram,  satis  defendi  posse uidebatur. 
Uerum  tamen  in  liis  locis  neque  certa  omnia  sunt  quae  punctis  uotata  sunt 
—  nemo  enim  hoc  contendere  poterit  depelli  loco  dici  posse,  depelli  de  loco,  id 
quod  illo  loco  etiam  ceteri  libri  tuentur,  dici  non  posse  —  et  cum  sententiam 
ipsam  spectamus,  altera  scriptura  paene  praestare  uidetur ,  qua  de  re  et  ego 
in  priore  editione  mea  dixeram  p.  VII.  et  Kellerus  dixit  in  Semestrium  ad  M. 
Tullium  Ciceronem  uol.  I.  p.  439.  Uerba  enim  at  de  eadem  Iiac  hoc  sibi  uolunt : 
at  de  hac  re,  qvae  est  de  eodem  genere^  quae  plane  in  numero  re- 
rnm  turpissuinarum  reponenda  est.  Quod  quum  ita  sit,  obtinendum  po- 
tius  censeo  id,  quod  totidem  litteris  in  codice  palimpsestolegitur:  at  de  eadem 
hac,  qiiia,  quam  alteram  rationem  sequar,  quae  per  se  intellegi  potest  ita,  ut 
eadem  sit  similis  res  aut  turpis  causa. 

C.  III.  §.  8.  omnes  fere  critici  Ciceronis  uerba  nunc  ita  scripserunt:  Po- 
tuisd  enim  Imiore  actione  conjligere:  potuisti  ad  tuum  ius  fadliore  et  commodi&re 

•  iudicio  jferuenire:  qua  re  aut  muta  actionem  aut  noli  mi/ii  instare,  ut  iudicem, 
quamquam  cuncti  hic  libri,  in  his  etiam  palimpsestus  Taurinensis,  codices 
Tegernseensis  et  Erfurtensis,  scriptum  habent  leuiore,  non  leniore.  Fateor 
permagnum  in  libris  discrimen  non  esse  inter  leniore  et  leuiore  aut  inter  LE- 
NIORE  et  LEUIORE,  quamquam  in  codice  palimpsesto  sine  dubio  LAENI- 
ORE  hoc  quoque  loco  scriptum  esse  debuit,  si  eius  codicis  scriptor  eam 
scripturam  uellet  repraesentare ,  qua  de  re  deinceps  dicetur,  sed  aliquid 
tamen  in  his  quoque  rebus  auctoritati  librorum  tribuendum  est,  quae  ne 
tum  quidem,  si  leuius  discrimen  esse  uideatur,  prorsus  neglegenda  est.  Pona- 
mus  igitur  primum  id,  quod  in  libris  est:    Potuisti  enim  leuiore  actione  con- 

Jiigere  etc,  et  uideamus,  possitne  id  recte  intellegi.  Leuiore  actione  con- 
lligere  recte  dici,  si  quis  uelit  hoc  significare  actio;>eminusgrauietea, 
quae  minus  eum,  in  quem  dirigitur,  laedat,  uti,  nemo  potest  negare, 
si  modo  ea  uerba  conferat  quae  leguntur  huius  orationis  §.  7.  quorum  alterum 
(iudicium)  leuius  est ,  propterea  quod  et  minus  laedit  et  persaepe  disceptatore  do- 
mestico  diiudicatur.  Hoc  loco,  quo  a  nullo  critico  quae  in  libris  est  scriptura 
leuius  mutata  est,  efficitur  leuiorem  actionem  eam  fere  esse,  quae  minus 
laedat,  et  recte  grauiori  actioni,  qua  persona  eius,  in  quem  actio  intenditur, 
in  periculum  famae  uocatur,  opponi,  ueluti  in  oratione ,  quae  est  pro  Q,  Eo- 
scio  comoedo  9,  25.  Quae  quum  ita  dnt,  cur  non  arbitrum  pro  socio  adegeris  Q. 
Boscium  quaero.   —  Formulam  non  noras.  —  Notissuma  erat.  —  Tudicio  graui 


experiri  nolebas,  —  Quid  itaf  —  Propter  familiaritatem  ueterem.^  quibus   in 
uerbis  eodem  modo,  quo  hiclevior  actio  ponitur,  e  contrario  grauius 
iudicium  dicitur.   Hincapparet  uerba:  Potuisti  enim  leuiore  actione  conjiigere^ 
per  se  stare  recte  posse,  ut  levior  actio  ea  sit  quae  minus  periculi  adferat 
ei,  cui  intendatur.     In  dissimili  re  simihs  oppositionis  ratio  intercedit  inter 
nomina  adiectiua  ^/•aw/s  et  leuis  in  oratione  pro  P.  Quinctio  18,  57.     Uereor 
mehercule  ne  aut  grauioribus  utar  uerbis ,  quam  natura  fert ,  aut  leuioribus,  quam 
causa  postulat.     In  simili  sententia  declaranda  uersatur  haec  uox  etiam  in 
oratione  pro  Sex.  Roscio  33,  93.  eos,  quos  qui  leuiore  nomine  appella)it,  percus- 
sores  uocant.  et  in  Disput.    Tusculan.  I.  40,  95.  quod  enim.  leuius  huic  leuitad 
nomen  inponam?  ad  quem  locum  uide  quae  ipse  commentatus  sum  p.  137. 
Quod  quum  ita  sit,  mihi  plane  dubitari  posse  non  uidetur  quin  leuiore  actione 
confligere  recte  hoc  loco  dici  potuerit.     Sed  plus  etiam  contendam.     Mihi 
illud  quod  Passeratius  primum  contra  omnium  librorum  auctoritatem  pro- 
posuit  omijesque  fere  critici  acceperunt :  Potuisti  enim  leniore  actione  conjiigere, 
in  persona  iudicis  recuperatorisue  ne  satis  quidem  commode  dici  potuisse 
uidetur :  certe  non  satis  caute  faceret  iudex  aut  recuperator ,  qui  1  e  n  i  o  r  e  m 
actionem  ab  altero  requireret.    Nam  qui  id  postularet  ab  aduersario  iudex 
hoc  postularet,  ut  alter  de  iure  suo  aliquid  remitteret,  quod  prudens  iudex 
postulare  non  debebat.     Quod  autem  quae  infra  §.  9.  leguntur  uerba:   Nunc 
uero  quis  est  qui  aut  uim  hominibus  armatis  factam  relinqui  putet  oportere  aut 
eius  rei  leniorem  actionem  nobis  aliquam  demonstrare possit?  commemoraverunt 
facile  demonstrari  potest  eo  loco  rectissume  legi  id,  quod  in  libris  est  leniorem. 
Non  enim  iudex  loquitur,  sed  hoc  M.  Tullius  ab  altera  parte  profert,  ut  hoc 
doceret,  A.  Caecinam  tantum  abesse  ut  summo  iure  contendisse ,  ut  de  suo 
iure  aliquid  remisisse  uideatur.  Leniorem  enim,  id  est,  remissiorem,  mitio- 
rem ,  minus  grauem  actionem  inueniri  non  posse :  qua  quidem  in  causa  lenis 
acdo  et  leniter  agere  rectissume  dicitur,  conf.  or.  pro  M.  Caelio  3,  7.    Tecum, 
Airatine,  agam  lenius,  quodet  pudor  tuus  moderatur  orationi  meae  et  rneum  erga  te 
parentemque  tuum  benejicium  tueri  debeo.  et  14,  33.    Sed  tamen  ex  ipsa  quaeram 
prius  utrum  me  secum  seuere  et  grauiter  et  prisce  agere  malit  an  remisse  ei  leniter 
et  urbane.  et  or.  PhiUppicae  V.  12,  34.     Si  autem  lenius  agetis,  tamen  eadem,  sed 
fortasse  serius  decernetis.,  quo  quidem  in  loco  Cicero  ipse,  ut  seuerius  in  M. 
Antonium  decernerent,  patres  conscriptos  hortatus  erat.     Hinc  facile  intel- 
legitur,  ut  superiore  loco  §.  8.  recte  dicatur  leuior  actio,  sic  altero  loco  §.  9. 

recte  dici  leniorem  actionem,  qua  de  re  etiam  summa  librorum  consensio  est. 
Codex  enim  palimpsestus  Taurinensis  LAENIOREM,  qua  scriptura  maius 
etiam  discrimen  inter  voces  leuiorem  et  hniorem  efiicitur,  in  illo  quidem  loco 
scriptum  habet,  codices  Tegernseensis ,  Erfurtensis,  Vaticanus  cum  magno 
numero  deteriorum  librorum  lenwrem,  utpauci  tantum  modo  deterioris  fa- 
miliae  libri  scripturam  leuiorem  tueantur.  Quod  autem  Car.  Ad.  lordanus  contra 
meam  rationem,  quam  in  priore  mea  editione  secutus  eram,  et  contra  ea,  quae 
disputaveram  in  praef.  p.  Xsq.,  quae  etiam  Kellerum,  quem  uide  1.  c.  p.  441., 
mouisse  uidentur,  p.  155  sqq.  hoc  contendit,  utroque  loco  eandem  uocem  re- 
cipiendam  uideri,  in  eo  mihi  vir  doctissumus  uidetur  falli.     In  altero  enim 
loco  iudicis  aut  recuperatoris  vocem'eius  audimus,  qui  quodam  modo  patroci- 
nari  uolt  Sex.  Aebutio,  in  altero  M.  Tullius  ita  loquitur  ut  quod  pro  A.  Caecina 
faciat  proponere  studeat.    Summo  igitur  iure  in  altero  loco  leaiore  scriptum 
in  libris  est,  in  altero  leniorem,  eodemque  iure  inter  leuioremactionem  et 
inter  leniorem  statui  discrimen  potuit,  quo  in  illo  Ciceronis  de  offieiis  loco, 
quo  ipse  lordanus  usus  est,  I.  24,  82.  leuiter  et  Imiter  inter  se  respondent  in 
uerbis  his :   <juapropter  in  adeundis  periculis  comuetudo  imitanda  mpdicorum  est, 
qui  leuiter  aegrotantes  leniter  curant,  grauiorihus  autem  morhis  penculosas  cu- 
rationes  et  ancipites  adhibere  coguntur.     Huc  adde  Catulli  carm.  LXXXIIII. 
7  sq.,  ubi  utraque  vox  suam  vim  servat  in  verbis  his:   Audibant  eadem  haec 
leniter  et  leuiter. 

C.IIII.§.  10.  haec  uerba  in  libris  leguntur  omnibus :  Eisiforie  uidebor  altius 
initium  rei  demonstrandae  petisse^  quam  me  ratio  iuris  et  ius ,  de  quo  iudicium  est^ 
et  natura  causae  cocgeriU  quaeso  ut  ignoscatis.  Orellius  in  editione  maiore  de 
Petri  Fabri  coniectura  pro  raiio  iuris  et  ius  ediderat  ratio  iuris  eius,  eiusque 
rationem,  quam  ego  repudiandam  esse  semper  censui,  Baiterus  nuper  et 
Kayserus  secuti  sunt.  Summa,  opinor,  iniuria.  Nam»haec  tria,  quae  hoc 
loco  commemorantur,  rectissume  inter  se  componi  et  mihi  ipsi  demonstrauisse 
uidebar  in  priore  editione  mea  praef.  p.  XI.  et  Orellio,  qui  in  posteriore 
editione  sua  me  secutus  est.  Et  ratio  quidem  iuris  potius  per  se  ponenda 
erat,  non  referenda  ad  singulare  hoc  ius,  de  quo  nunc  agitur,  conf.  infra  19, 
56.  At  uero  ratio  iuris  interdictique  ws  et  praetorum  uoluntas  et  hominum  pru- 
dentium  consilium  et  auctoritas  respuat  hanc  defensionem  et  pro  nUiUoputet.  20  57. 
Non  enim  alia  causa  est  aequitatis  in  uno  seruo  et  in  pluribus,  non  alia  ratio  iuris 
in  hoc  genere  dum  iaxat,  utrum  me  etc.  27,  78.  quiiuris  ciuUis  rationem  numquam 

ab  aequitate  seiunxerit,  32,   93.     Ecquid  te  ratio  iuris ,   ecquid  interdiclorum  dis- 
similitudo,  ecquid  auctoritas  maiorum  commouet?  eodemque  modo  etiam  raiio 
interdicii  dicitur  36,  104.  tum  reliqua  quoque  verba  eius  modi  sunt,  ut  sepa- 
ratis  illis  verbis  facile  locum  suum  tueantur.     Sed  molestum  est  in  eadem 
causa  bis  suis  uerbis  orare,  itaque  ponam  hic  nibil  aliud,  nisi  quod  Kellerus 
intellegentissumus  idem  et  seuerissumus  harum  rerum  iudex  de  hoc  loco 
pronuntiauit  in  Semestnum  uol.  L  p.  442.  adn.  27.:  llecte,"  inquit,  'Klotzius 
et  in  altera  recensione  Orellius  uulgarem  Codicum  lectionem  illam  (et  ius) 
restituerunt,  quae  nihil  habere  uidetur  inepti  neque  foede  superflui,  quod 
coniecturae  locum  facere  potuerit.    Nam  uerissume  Klotzius  (in  Praef.  p. 
XI.  et  in  Adnotatione  ad  h.  1.)  monuit,  tribus  illis  uerbis  etiam  res  satis  dis- 
tinctas  tres  significari,  uidelicet  ius  commu?ie,   ius  Caecinae  et  causam,  quae 
ogitur,  interdicto,   formula,   defensionibus  litigatorum  constitutam  circum- 
•  scriptamque.* 

C.U.§.  14.  nuperBaiterus  scripsit:  Qtusigitur?  Ille,  quem  supra  deformaui: 
tiohintarius  amicus  mulieris  etc.  itaque  sane  in  plerisque  libris  ea  uerba  scripta 
sunt.  Sed  quum  codex  palimpsestus  Taurinensis  totidem  litteris  scriptum 
ofFerret:  Quis  igiiur?  Ille,  ille,  quem  supra  dpformaui  etc,  hanc  scripturam  ego 
iam  superiore  tempore  recipiendam  esse  existumaui  mihique  omnes  critici 
excepto  quem  modo  dixi  Baitero  adsensi  sunt  Facile  enim  in  continua 
scriptione  alterum  ille  excidere  potuisse  apparet,  ut  ceterorum  librorum  au- 
ctoritas  hac  quidem  in  re  non  multum  valere  uideatur,  repetitionem  autem 
prouominis  ad  hunc  locum  aptissumam  esse,  ubi  non  sine  maiore  ui  illius 
persona  effertur,  qui  hic  notatur  atque  perstringitur,  pluribus  exempHs  et 
ego  olim  ostendi  et  docuit  Car.  Ad.  lordanus  ad  h.  1.  p.  168  sq.  j       l 

C.  UIII.  §.  22.  volgo  haec  uerba  leguntur  in  hbris  et  manu  scriptis  et  formis 
litterarum  descriptis:  eodem  tfmporese  infugam  confeim)it  una  omici  aduocatique 
eius  metu  peiierriii,  quem  admodum  illorum  teatem  dicere  audistis.  His  in  uerbis 
olim  lo.Aug.Ernesti  offensus  erat,  qui  subtili  quo  erat  iudicio  sensit  eodem 
tempore  et  U7m  in  eodem  hoc  enuntiato  non  satis  recte  locum  habere.  '^Una' 
inquit,  'redundat,  quia  ante  est  eodem  iempore,  quod  ab  uua  nihil  differt. 
Ortum  uidetur  uerbum  ex  ultuma  syllaba  uerbi  antecedentis."*  Hoc  recte  iudi- 
catum  esse  non  solum  inde  intellegitur,  quod  in  codice  Erfurtensi  legitur  confe- 
runt  uua  meieci,  quod  eo  natum  esse,  quod  librarius  ameici  (ameicei)  in  libro  suo 
inuenerat,  recte  dixit  M.  Hauptius  in  Obseruaiionibus  criiicis  p.  42.,  uerum 

etiam  magis  eo  conuincitur,  quod  in  codice  Tegernseensi  scriptum  est  conf,r 
una  meieci,  qua  re  plane  efficitur  in  codice  archetypo  fuisse  olim  CONFER- 
UN^AMEICEI.  Quis  igitur  iam  dubitabit  quin  molesta  uox  una  delenda  sitV 
C.  IX.  §.  25.  in  editionibus  nunc  hoc  legitur :  cU  se  autem  hoc  praedicat,  An- 
tiocho  Aehutii  seruo  inperasse,  ut  in  Caednam  aduenientem  cum  ferro  inuaderet, 
nec  per  se  haec  scriptura  falsa  est:  sed  quum  in  codice  Tegernseensi  pro 
seruo  inperasse  legatur  seruos  inpetrasse,  credo  ego  uerum  uidisse  Kayserum, 
qui  inde  eifecit :  seruo  se  inperasse. 

C.X.§.  27.  nuper  Baiterus  Ciceronis  locum  sic  constituit:  A.  Atilius  et  eius 
filius  L.  Atilius  et  armatos  ihi  fuisse  et  se  suos  seruos  addujcisse  dixerunt;  etiam 
hoc  amplius:  cum  Aebutius  Caednae  malum  minoreiur,  hoc  est ,  mortem  minaretur, 
ihi  tum  Caednam  postulasse,  ut  moribus  deductio  fieref.  Hoc  idem  RRutilius  dirif, 
et  eo  lihentius  dixit,  ut  aliquo  in  iudido  dus  testimonio  creditum  pufaretur,  eumque 
etiam  Kayserus  secutus  est,  nisi  quod  uerba:  hoc  est  mortem  minaretur,  uncis 
circumdedit.   Plura  sunt  in  hoc  loco,  in  quibus  ego  ab  hominibus  doctissu- 
mis  dissentio.  Ac  primum  quidem  in  omnibus  libris  praeter  codicem  Tegern- 
seensem   legitur   et   se  suos    armatos    adduxisse,    is   autem   liber   habet   et 
se    suos    seruos    adduxisse.     Facile  intellegitur,   ubi    uim    armatam    fuisse 
quispiam    contendit,    ibi    armatos    adductos    esse    dici    consentaneum 
esse,  itaque    hoc   uerbum   armafos  eo    minus   uidetur    delendum    fuisse, 
quod,    etiam  si  cod.   Tegernseensis    optumus   testis   uerae    scripturae  in 
multis  locis  iure  habetur,  tamen  aliquotiens  etiam  eius  modi  uerba  omittit, 
quae  sine  sententiae  detrimento  abesse  non  possunt.  Quod  quum  ita  sit,  credo 
ego  propter  ofioiotikevTa  suos  seruos  armatos  extremam  istam  uocem  in 
illo  codice  oblitteratam  esse.  Quod  autemidem  ille  liber  nonswo^scriptum  ha- 
bet,  sed  suos  senios,  id  ego  accipiendum  sine  ulla  dubitatione  existumo.  Nam 
quam  facile  post  mos  omitti  potuerit  seruos,  praesertim  si  id  uerbum  per 
compendium  suos  erat  scriptum,  non  est  quod  dicam.  Compendio  autem  eius 
modi  id  uerbum  scriptum  fuisse  in  Ciceronis  libris  eo  intellegitur ,  quod  in 
Accusationis  lib.  III.  98,  227.,  ubi  suorum  fructuum  sine  dubio  uerum  est,  ser- 
uorum  fructvum  in  optumo  codice  Lagomarsiniano  42  legitur.    Quae  quum 
ita  sint,  non  dubito  quin  uerahuius  loci  scriptura  haec  sit:  et  se  suos  senios 
armatos  odduodsse  dixerunt,  conferantur  quae  infra  10, 30.  leguntur  uerba:  quum 

suhito suos  solos  seruos  armatos  fuisse  dixit.  Alterum,  in  quo  mihi  iidem 

illi  critici  non  satis  fecerunt,  hoc  est,  quod  uterque  uerba:  hoc  est,  morfem 

mimretur,  suppositicia  esse  significauit — qua  de  re  conferas  Baiterum  in  Ad- 
dendis  p.  1438  — ,  quae  uerba  non  solum  ab  optumorum  librorum  auctoritate 
defenduntur,  uerum  etiam  ad  ipsam  huius  loci  sententiam,  si  non  necessaria, 
at  certe  aptissuma  esse  uidentur,  qua  de  re  rectiore  iudicio  usus  est  lordanus 
quam  Kellerus,  quamquam  ne  cum  lordano  quidem  in  eo  consentio ,  quod 
rem  ad  liquidum  perduci  posse  negauit.   'Sic,'  inquit,  'statuendum  arbitra- 
mur,  numquam  hanc  quaestionem  ita  ad   liquidura  confessumque  deduci 
posse,  utnulla  alienae  interpretationis  restet  dubitatio,  sed  satis  esse  de- 
monstrare  haec  uerba  neque  tam  incertae  auctoritatis  nec  tam  inepta  aut 
superuacanea  esse,  ut  a  Cicerone  abiudicari  debeant.'     Nam   qui   artem 
criticam  recte  factitat,  is  facile  intelleget  nihil  esse  causae,  quam  ob  rem 
quisquam  de  his  uerbis  dubitare  posse  uideatur.   Ac  priraum  quidera,  quum 
librorum  auctoritatem  ponderamus,  dubitari  non  potest  quin  uerba  a  Cice- 
rone  potius  quam  a  glossatore  profecta  sint.    Haec  enim  uerba  non  solum 
codices  Tegernseensis  atque  Erfurtensis  tuentur,  uerum  ad  horum  librorum 
in  eius  modi  rebus  summam  auctoritatem  accedunt  etiara  plures  libri  dete- 
rioris  farailiae,  uerbi  causa,  codices  Geneuensis,  Vindobonensis  L,  Monacen- 
sis  II.,  Parisinus  K.,  ut  ea  uerba  etiam  in  secundae  familiae  codice  archetypo 
fuisse  et  tantum  modo  in  aliquo   codice  excidisse  propter  o(.ioioTiUvTOv 
uideantur,  ex  quo  illi  eius  familiae  codices  exscripti  esse  uidentur,  qui  illa 
uerba  non  habent,  eoque  rainus  tribui  huic  leui  deteriorura  codicura  testirao- 
nio  poterit,  quod  in  simili  exitu  uerborura  saepissurae  uerba  quura  in  ceteris 
ueterum  scriptorum  libris  tum  in  hac  ipsa  oratione  omissa  sunt,  ueluti  8,  23. 
Restituisse  se  dixit:  spondo  facta  est.    llac  de  sponsione  uohis  iudicandum   est 
quo  in  loco  quod  oculi  scriptoris  codicis  archetypi  a  uerbo  sj)onsio  ad  uer- 
bum  spondone  aberrauerunt,  haec  uerba:  spondo  facfa  est  hac  de  in  omnibus 
Ciceronis  Hbris  omissa  sunt,  reuocata  illa  ex  Quinctiliani  inst  or.  lib.  IV.  2, 
132.  ac,  ne  longius  abeam,  quod  modo  in  omnibus  libris  factum  esse  dixi,  id 
in  hoc  ipso  loco  in  codice  Tegernseensi  factura  est,  cuius  scriptor  in  uerbis: 
Hoc  idem  P.  Rutilius  diait,  et  eo  luhenUus  dixit,  ut  etc.  a  priore  dixit  ad  alterum, 
quod  posterius  est,  oculis  aberrauit  atque  uerba,  quae  in  medio  erant,  et  eo  ln- 
beniius  dixit  omisit.  Sed  de  re  plana  atque  aperta  pluribus  uerbis  dicere  operae 
pretiura  non  est.    Etenira  qui  recte  testimoniorura  fidera  auctoritatemque 
ponderare  didicit,  non  dubitabit  quin  multo  maiore  probabilitate  hoc  sta- 
tuatur  illa  uerba  a  M.  Tullio  profecta  quam  e  glossemate  orta  esse,  modo 

sententia,  quae  hoc  loco  requiritur,  ea  uerba  recipiat.    Ea  uero  non  solum 
recipit  haec  uerba,  sed  ita  etiam  conparata  est,  ut  maxumo  opere  adiuvetur 
adiectaillauoce,  quae  est  leui  quorundam  libromm  testimonio  in  dubium 
vocata.    Quom  enim  Cicero  in  tota  hac  oratione  hoc  coutendat,  summum 
uitae  periculum  a  Sex.  Aebutio  A.  Caecinae  adlatum  esse,  etsi  per  se  uerba: 
qvom  Aebvtius  Caecinae  7nalum  minarettir,  hoc  ipsum  indicant,  aliquam  iniuriam 
in  personam  Caecinae  exspectandam  ab  Aebutio  fuisse ,  tamen  maxume  haec 
suspitio  ita  adiuuatur,  si  adiunguntur  haec  quae  in  optumis  libris  habeutur 
uerba:  hoc  est,  moriem  minaretur,  quoniam  sic  media  illa  uox  malum,  qua  mi- 
nor  etiam  iniuria  in  aliis  locis  significatur,  exaggeratur  atque  ad  summam 
iniuriam  protrahitur,  id  quod  rectissume  iam  lordanus  intellexit,  qui  addita 
illa  explicatione  orationem  multo  efficaciorem  acgrauiarem  esse  pronuntiauit. 
Quod  quamquam  apparet  rectissume  esse  dictum,  tamen,  quoniam  fuit  qui 
hanc  orationis  formam,  qua  Cicero  aut  exaggerare  solet  aliquid  aut  explica- 
tius  iis,  qui  audiunt,  uult  proponere,  parum  usitatum  esse  dixit,  conferantur 
huius  ipsius  orationis  8,  19.    Quid^  istius  ille  fundus  est,  quem  sine  ulla  contro- 
uersia  quadnennium,  hoc  est ,  ex  quo  tempoi^e  fundus  veniit,  posscdit  Caesennia? 
20,  57.  quasi  quidam  paene  dominus,  hoc  est,  alieni  iuris  uicarius.  26,47.  Fundus 
ajmtre  relinqui potest:  at  usucapio  fundi,  hoc  est,  finis  sollicitudinis  ac  pencuU 
litium,  non  a  patre  relinquUur,  sed  a  legibus.  28,  80.   Praetor,  inquit,  interdiant,  ut, 
unde  deiectus  esset,  eo  restitueretur,  hoc  est,  quicumque  is  locus  esset,  unde  deiectus 
esset.  34,  100.  Rcsilium  enim  m)nsupplicium  est,  sed  perfugium  portusque  sup- 
plidi:  nam  quia  uolunt  aliquam  poenam  subterfugere  aut  calamitaiem,  eo  solum 
uertunt,  hoc  est,  sedem  ac  locum  mutanf.   Quum  igitur  Cicero  in  hac  ipsa  ora- 
tione  illa  orationis  forma  aliquotiens  usus  sit,  quid  poterit  offensionis  habere, 
quod  hoc  quoque  loco  idem  facitV  Itaque  is,  qui  recte  artem  criticam  exercet, 
non  dubitabit  quin  iniuria  illa  uerba  in  interpolationis  suspitionem  uocata 
smt.    Tertium  illud,  de  quo  cum  nouissumis  huius  orationis  editoribus  dis- 
sentio,  positum  est  in  uerbis :  et  eo  lubentius  dixU,  ut  aliquo  in  iudicio  eius  testimo- 
nio  creditum  putaretur.    Fateor  mihi   semper  illam  uocem  aliquo  in  iudicio 
offensioni  fuisse.   Quid  enim  opus  fuit  aliquo  adiungi?  m  iudido  et  per  se 
recte  stat  et  est  usitatissuma  locutio.   Nunc  postquam  cognoui  in  codice  Te- 
gernseensi  non  hoc  scriptum  esse  aliquo  in  iudicio,  sed  aliquarulo  in  iudido, 
non  dubito  quin  haec  scriptura  recipienda  sit,  qua  egregie  indicatur  saepius 
lam  in  iudiciis  Aebutii  testimonio  creditum  non  fuisse ,  euraque  tempus  sci- 

licet  ciipide  exspectauisse  quo  ipsius  testimonio  tandem  aliquando  in  iudicio 
creditum  putaretur.  Facile  autero  explicari  potest  quem  ad  modum  iactum 
sit,  ut  oliquando  in  iudido  in  aliquo  in  iudicio  mutaretur.  Sine  dubio  enim  hic 
quoque,  ut  multis  aliis  locis  hoc  idem  agnoscitur,  codex  archetypus  conpen-' 
dium  habuit  atque  in  eo  scriptum  erat  ut  aliqh  in  iudicio.  Mihi  igitur  Baite- 
rus  et  Kayserus  hanc  quoque  scripturam  recipere  debuisse  uidentur. 

C.XI.§.32.  nunc  in  omnibus  libris  Ciceronis  formis  descriptis  haec  uerba 
leguntur:  Posferws  de  urrbo  uidebimus:  nunc  rem  ipsam  ponamus,  quam  illi  mn 
negant,  et  eius  rd  ius  actionemqve  quaeramus.  Est  haec  res  posiia,  quae  ab  aduer- 
sario  non  negatur,  Caecinam  —  pulsum  prohibitumque  esse  ui  coactis  hominibus  et 
armatis.    neque,  quantum  scio ,  quisquam  in  his  uerbis  haesitauit.   Uerum 
tamen  duabus  de  causis  de  huius  loci  scriptura  vehementer  dubito.  Primum 
uer])a  uidebimus  eipommus  non  satis  recte  inter  se  opponi  hoc  loco  mihi  uiden- 
tur.     Exspectes  yro  ponamus  potius  consideremus,  examinemus  aut  ahquid  eius 
modi.   Non  minus  offensioni  est,  quod,  quum  modo  dixisset  orator:  nunc  rem 
ipsam  j)onamus,  statim  perrexit:  Est  haec  res  posita,  quamquam  ipse  id,  quod 
ponere  uoluisse  uidetur,  nondum  posuerat.  Quod  quum  ita  sit,  percommode 
accidit,  quod  e  codice  Tegernseensi  aha  scriptura  enotata  est,  quae  quam- 
quam  ipsa  uera  esse  non  potest,  tamen  ad  id  propius  accedit,  quod  ego  hoc 
loco  modo  desideraui.  Legitur  enim  in  eo  libro  poterimus  pro  ponamus.  Hinc 
facile  concludi  potest  in  codice  archetypo  fuisse  PODEREMUS  ^ut  pdderemm 
scriptum,  atque  haec  uerba  ex  illius  codicis  optumi  testimonio  iam  sic  fuisse 
constituenda:  Posterius  de  uerbo  uidebimus:  nunc  rem  ipsam  ponderemus,  quam 
illi  non  negant,  et  eius  rd  ius  actionemque  quaeramus.    Est  haec  res  posita  etc.  p)on- 
derare  translatiue  a  M.  Tullio  saepe  numero  usurpari  notum  est,  quam  ob  rem 
unum  eius  rei  exemplum  apponam  ,  ubi  simplex  uQYhum.  ponderare  non  addito 
ablatiuo  autalio  mensurae  adiumento  eodem  modo  a  Cicerone  positumest,  Dis- 
putafiojunn  Tusculanarumlih.Y.25,  12.exqua  (disserendi ratione  et  scieniia)  quum 
summa  utilitas  exsisiit  ad  res  ponderandas  tum  ^rmxume  ingenua  delectatio  et  digna 
sapientia. 

Uenio  iam  ad  locum  perdifficilem  et  uarie  temptatum,  sed  tamen  eius 
modi,  ut  mihi  satis  commode  constitui  posse  uideatur,  quamquam  ingenue 
profiteor  a  me  quoque,  ut  fere  a  ceteris  omnibus  criticis,  hunc  locum  ohm 
non  satis  recte  esse  intellectum.  Legitur  is  c.  XIL  §.  35.  Ac  ne  in  re,  quae 
breuitatem  orationis  desiderat,  longior  sim,  iam  ponam  Ciceronis  uerba, 

quem  ad  modum  nunc  mihi  e  Petri  Fabri  coniectura  constituenda  esse  uidean- 
tur:  Quoniam  ita  dids  et  ita  constituis:  Si  Caecina,  quum  in  fundo  esset,  inde 
deiectus  esset,  tum  per  hoc  interdictum  eum  resiitui  oportuisse:  nunc  uero  deiectum 
nuJlo  modo  esse  inde,  ubinonfuerit:  hoc  interdicto  nihil  nos  adsecutos  esse,  quaero, 
si  te  hodie  domum  tuam  redeuntem  coacti  homines  et  armati  non  modo  limine 
tectoque  aedium  tuxirum,  sedprimo  aditu  uesiihidoque  prohibuerint,  quid  acturus  sis. 
Monet  amicus  meus  te  L.  Calpurnius,  ut  ide.m  dicas,  quod  ipse  antea  dixit :  ^lniu- 
riarum,  Quid  ad  causam  possessionis ,  quid  ad  restituendum  eum,  quew  oportet 
restitui,  quid  denique  ad  ius  ciuile  aut  ad  praetoris  notionem  atque  animaduersio- 
nem  ages  iniuriarum?  Plus  tihi  ego  largiar:  non  sohnn  egeris,  uerum  eiiam  con- 
demnaris  licet:  numquid  magis  possidebisf  actio  enim  iniuriarum  non  ius  posses- 
sioTtis  adsequitur,  sed  dolorem  imminutae  libertatis  iudicio  poennque  mitigat.  In  his 
uerbis,  ut  omittam  res  minores,  quarum  in  hac  causa  momentum  nullum  est, 
ego  de  P.  Fabri  coniectura  scripsi  aut  ad  praetoris  pro  aftt  ad  ac  toris  et  facile 
mihi  uideor  hoc  docere  posse,  hanc  scripturam  neque  ab  iis ,  quae  in  libris 
habentur,  testimoniis  magno  opere  abhorrere  et  sententiae,  quam  hic  locus 
postulat,  accommodatissumam  esse.  Ac  sine  dubio  haec  P.  Fabri  coniectura 
iam  pridem  ab  omnibus  criticis  comprobata  esset,  nisi  errore,  credo,  librarii 
interpunctio  ab  hoc  loco  aliena  in  P.  Fabri  commentarium  esset  illata. 
Attulerunt  enim  uulgo  P.  Fabri  scripturam  hanc:  quid  dewque  ad  ius 
ciuile  aut  ad  praetoris  notionem  atque  animaduersionem?   ages  iniuriarum,  quod 

non  dubito  quin  ipse  sic  scribi  uoluerit.    Quid  denique ad  praetoris  no- 

tionem  atque  animaduernonem  ages  iniuriarum'^  Utut  hoc  est,  ego  illam,  quam 
supra  posui,  uerboruminterpunctionemobtinendam  esse  censeo,  si  sententiam 
loci  constare  uelimus.  Sed,  ut  uia  procedat  disputatio  nostra,  primum  ordiar 
ab  librorum  testimonio  in  uerbis  illis,  quae  potissumum  in  controuersiam  uo- 
cata  sunt.  Ea  uerba  sic  scripta  leguntur  in  codice  Tegernseensi:  quid  deni- 
que  ad  ius  ciuile  aut  adoris  notionem  aique  anvnaduersionem  ages  iniuriirum ,  a 
cuius  libri  scriptura  cod.  Erfurtensis  et  ceteri  fere  libri  tantiim  in  eo 
discedunt,  quod  scriptum  habent  aut  ad  actoris  et  deinceps  aies  pro  agei*.  Si 
sequimur  codicemTegernseensem,  ut  ueriorem  scripturam  agps  pro  aies  facile 
agnoscemus,  ita  agnoscemus  etiam  maiorem  eius  fidem  in  altera  scriptura 
aui  actoris.  Nam  ne  aut  ad  actoris  quidem,  quod  in  ceteris  libris  legitur,  uerum 
esse,  in  eo  omnes  consentiunt.  Quod  autem  in  illo  codice  est  out  actoris, 
id  ad  uerum  facilius  ducit,  quam  ceterorum  librorum  scriptura.   Sine  dubio 

enim  olim  per  conpendium  scripta  erant  haec  uerba  fere  in  hunc  modum 
aui  ad  ptoris,  id  quod  legendum  erat  aut  ad  praetoris^  sed  falso  legebatur  ita  aut 
actoris,  quodsummafidescriptor  codicis  Tegernseensis  propagauit,  quumceteri 
librarii  pro  eo  aut  ad  actoris  scriberent.  Facillumam  autem  hanc  mutationem 
esse ,  quam  P.  Faber  primus  proposuit ,  nemo  poterit  negare.  Quaeramus 
nunc  utrum  sententia,  quae  his  uerbis  subiecta  est,  huic  loco  conueniat  necne. 
Et  de  hac  quidem  re  permirum  est*  nos  omnes  tam  diu  dubitare  potuisse. 
Nam  M.  Tullius  ipse  et  in  iis,  quae  supra  dicuntur,  et  in  iUis ,  quae  infra  le- 
guntur,  tam  aperte  demonstrat  uix  aham  scripturam  hic  obtineri  posse  et 
haec  ipsa  uerba,  de  quibus  controuersia  est,  ita  conparata  sunt,  ut  hanc 
emendationem  non  solum  recipere,  uerum  etiam  flagitare  uideantur.  Res  sic 
se  habet.  A.  Caecina,  quum  de  fundo,  quem  suum  esse  contendit,  a  Sex.  Ae- 
butio  deiectus  esset,  ad  praetorem  P.  Dolabellam  confugerat  ab  eoque  inter- 
dictum  de  ui  armata  inpetrauerat.  Hanc  actionem  seueriorem  et  grauiorem 
dixerat  aduersarius,  sed  M.  Cicero  A.  Caecinae  nomine  negat  se  leniorem 
ac  remissiorem  actionem  uUam  habere,  qua  ius  suum  persequantur,  aduer- 
sarium  autem  hoc  sibi  uelle,  ut  A.  Caecina  omnino  lege  agere  non  possit. 
Itaque  §.  34.  eum  sic  loquentem  facit:  Feci  equidem.quae  dicis  omnia,  eiea  sunt 
et  turbulenta  et  temeraria  et  periculosa.  Quid  ergof  Inpune  feci:  nam  quod  agas 
mecum  ex  iure  ciwli  ac  praetorio  non  habes.  Negat  igitur  adyersarius,  ut  Cicero 
opinatur  aut  opinari  se  dicit,  A.  Caecinam  neque  ex  iure  ciuili ,  id  est,  e  legi- 
bus,  plebiscitis,  senatus  consultis,  neque  ex  iure  praetorio,  id  est,  ex  eo  iure, 
quod  praetores  introduxerunt  adiuuandi  vel  supplendi  vel  corrigendi  iuris 
ciuilis  gratia  propter  utilitatem  publicam  (uide  IHgest.  I.  1,  7.),  quidquam 
agere  posse,  iniuriarum  iubet  A.  Caecinam  agere ,  qua  actione  causa  a  prae- 
tore  auferretur  et  ad  quaestionem  publicam  transferretur,  ut  uindicaretur 
quidem  illa  iniuria,  sed  possessio  ipsa  omitteretur.  Quod  quam  inutile  sit  ut 
doceat,  Cicero  iam  a  C.  Pisone,  qui  Sex.  Aebutii  rem  agebat,  quaerit,  quid 
acturus  sit,  si  eum  hodie  domum  suam  redeuntem  coacti  homines  et  armati 
prohibuerint,  significatque  L.  Calpurnio  auctore  ei  dicendum  esse  se  iniuria- 
rum  acturum  esse.  Hoc  posito  Cicero  iam  sic  interrogat:  Quid  ad  causam 
possessionis,  quid  ad  restituendum  eum ,  quem  oportei  restitui,  quid  denique  ad  ius 
ciuile  aut  ad  praetoris  notionem  aique  animaduersionem  ages  iniuriarumf  Quibus 
uerbis  hoc  vult  declarare,  inutilem  omnino  iniuriarum  actionem  fore,  si  ille 
possessionis  causa  velit  lege  agere,  neque  restitutum  iri  eum,  quem  oporteat 

restitui ,  neque  ius  ciuile  et  praetorium  ei  opitulaturum  esse ,  sed  tantum 
modo  iniuriam  ab  aduersario  illatam  vindicatum  iri.  Sic  igitur ,  quae  lioc 
loco  Cicero  dicit,  egregie  conueniunt  cum  iis,  quae  antea  de  iure  ciuili  et 
praetorio  significauerat,  eodemque  modo  etiam  ex  iis ,  quae  infra  dicuntur, 
apparet  haec  uerba,  de  quibus  controuersia  est,  necessario  ad  ius  ciuile  et 
praetorium  referenda  esse.  Nam  postquam  dixerat,  etiamsi  aduersarius  in- 
iuriarura  condemnaretur,  tamen  eo  L.  Pisonem  in  possessionem  non  restitui, 
iam  rursus  sic  pergit:  Praetor  interea,  Piso,  ianta  de  re  tacebit?  quem  ad  modum 
te  restituat  in  aedes  tuas  non  habehit  ?  Tacebit  autem  praetor,  quoniam  iniuria- 
rum  actio  ad  eum  non  pertinebat,  sed  lege  Cornelia  de  iniuriis  anno  p.  u.  c. 
604.  ad  quaestiones  publicas  translata  erat,  qua  de  re  uide  Guilelmi  Reinii 
JJas  Criminalrecht  der  Eomer  p.  370  sqq.  Uidemus  et  iis,  quae  supra  dicta 
sunt,  et  iis,  quae  infra  dicuntur,  probari  ac  plane  effici  uerba  sic  scribenda 
esse:  quid  denique  ad  ius  ciuile  aut  ad  praetoris  notionem  aUjue  animaduersioaem 
ages  iniuriarum  ?  Restat  ut  demonstremus  etiam  illa  uerba  ipsa  sic  dicta  esse, 
ut  sine  dubio  ad  praetorem  pertineant.  IUud  iam  supra  dixi,  ad  ius  ciuile 
ius  praetorium  quasi  iustum  quoddam  supplementum  accessisse,  itaque  etiam 
bic  dici  potuisse:  quid  denique  adius  ciuile  aut  ad  ius  j)raetorium  ages  iniuriaruni? 
Ac  profecto,  si  Cicero  hoc  dixisset,  nemo  de  horum  uerborum  ui  ac  significa- 
tione  dubitauisset,  sed  maluit  ut  orator  hoc  loco  non  tam  ius  praetorium 
quam  praetoris  iuris  dictionem  atque  operam  describere,  itaque  pro  eo  dixit 
aut  ad  praetoris  notionem  afque  animaduersionem.  Notionem  autem  et  ani- 
maduersiouem  quum  ceterorum  magistratuum  tum  praetoris  fuisse  pro- 
priam  iam  P.  Faber  egregie  multis  locis  adlatis  docuit.  Et  notionem  et  cogni- 
tionem  praetoris  fuisse  hi  loci  satis  testantur,  Digest  L.  17,  105.  ubicum- 
que  causae  cognitio  est,  ibi  praetor  desideratur.  Ibid.  XLII.  6,  1.  §.  14.  JJe  his 
autem  omnibus  utrum  admittenda  separatio  sit  necne,  praetoris  erit  uel  j^raesidis 
notio,  nullius  alterius,  hoc  est  eius,  qui  separationem  induUurus  est.  Notionem 
autem  cognitionem  esse  eam,  e  qua  iuris  dictio  proficiscatur ,  docemur  Di- 
gest.  XLII.  1,5.  pr.  Ait  praetor:  Caias  de  ea  re  iuris  dictio  est,  melius  divisset: 
Caias  de  ea  re  notio  est. ,  ut  taceam  de  iis  locis  ubi  ab  ipso  Cicerone  cen- 
soris  notio  atque  iudicium  consociantur ,  yqXwH  pro  P.  Sesiio  25,  55.  de 
prouinc.  cons.  19,46.  in  L.  Pis.  5, 1 0.  de  offic.  III.  31,111.  Praeter  notionem  etiam 
animaduersio  praetoris  maxume  erat  propria,  conf.  Digest  XL.  10,  15.  §.  25. 
Aitpraetor:  Si  quis  aduersus  ea  fecerit,  prout  quaeque  res  erit,  auimad- 

uertam.    DigesL  XL  5,  1.  Praetor  ait:  —  In  eum,  qui  aleae  ludendae  cansa 
uim  intulerit,  uti  quaeque  res  erit,  animaduertam.   Digest  IIII.  4,  1.  §.  1. 
Praetor  edicit:  Quod  cum  minore  quam  uiginti  quinque  annorum  natu  ge- 
stum  esse  dicetur,  uti  quaeque  re»  erit,  animaduertam.   Quae  quum  ita 
sint,  illa  uerba,  quae  sic  constituenda  atque  interpungenda  esse  censui:  Quid 
ad  causam  possessionis,  quid  ad  restituendum  eum,  quem  oportet  restitui,  quid  deni- 
que  ad  ius  ciuile  aut  ad praetoris  notionem  aique  animaduersionem  ages  iniuriarum? 
hoc  fere  sibi  volunt:  ''Cur  ad  possessionem  retinendam,  cur  ad  eum,  qui  se 
de  fundo  suo  deiectum  esse  queritur,  restituendum ,  cur  denique,  ut  ius  ci- 
uile  atque  praetoris  iuris  dictio  tibi  opituletur,  actionem  iniuriarum  inten- 
des?'  Nam  ea  re  illud,  quod  uoles,  non  adsequere,  id  quod  et  Cicero  quam 
ob  rem  recte  statuatur  deinceps  ipse  explicat  et  docemur  Digest  XLVII.  10, 
7.  §.  1.  a^  m  actione  iniuriarum  de  ipsa  caede  uel  ueneno  agitur,  ut  uindicetur, 
non  ut  damnum  sarciatur.  cl.  ib.  15.  §.  46. 


Semisaeculares  honores  suos  hoc  anno  gratulutus  est  Ordo  Philosophorum 

Viris  clarissimis  atque  optime  meritis 

GEORGIO  PHILIPPO  EBERHARDO  WAGNER 
conrectori  gymnasii  Dresdensis  ad  aedem  Stae  Crucis  nuper  insigni  cum  laude 

emerito, 

CAROLO  AUGUSTO  RUEDIGER 
rectori   quondam   Gymnasii   Freibergensis   meritissimo,    nunc   in   otio   litterato 

Dresdae  uiuenti, 

HENRICO  FERDINANDO  THEAENO^FIEDLER 
nuper  uerbi  diuini  apud  Mohornenses  ministro  summa  cum  laude  emerito, 

EDUARDO  GUILELMO  LOEHN 
nuper  uerbi  diuini  apud  Hohnsteinenses  Stolpianos  ministro,  nunc  maxima  cum 

laude  emerito. 

« 

Honoris  causa  philosophiae  doctores  ac  liberalium  artium  magistri  creati  hoc 
anno  sunt  in  celebrando  die  mensis  Octobris  XIX,  quo  die  ante  centum  annos 
loannes  Wolfgangus  Goethe  in  tabulas  Uniuersitatis  Lipsiensis  relatus  est, 

uir  splendidiasimus 

GUSTAUUS  WOLDEMAK  LIBER  BARO  DE  BIEDERMANN 

regi  Saxoniae  in  aerario  procurando  consiliarius ,  uiarum  ferratarum  regni  Saxo- 

nici  occidentalium  administrandarum  promagister,  ordinis  regii  Saxonici  uirtute 

-ac  fide  bene  meritorum  eques  cet. 

et 
uir  excellentissimus    , 
SALOMON     HIRZEL 
ciiiis  Turicensis,  librarius  Lipsiensis  cet. 


Enarrandae  iam  sunt  uitae  eorum,  qui  rogatu  suo  hoc  anno  explorata  ac  pro- 
bata  dignitate  summos  Ordinis  nostri  honores  inpetrauerunt. 

Sunt  autem  hi: 
-  AUGUSTUS  FRIDERICUS  GUILELMUS  HENRICUS  JANKE 
natus  d.  XIIII.  mens.  lul.  a.  h.  s.  XXIII.  Coeslini,  mox  cum  patre,  qui  publico 
munere  fungebatur,  Berolinum  migrauit  ibique  primum  in  schola  elementari, 
post  in  Gymnasio  Friderico  -  Guilelmiano  eruditus,  anno  XXXVI.  Portam  in 
scholam  regiam  receptus  est.  A.  XLIII.  inde  Lipsiam  se  contulit,  ut  studium 
iuris  et  rerum,  quae  dicuntur,  cameralium  coleret  magistris  L.  von  der  Pfordten, 
Albrechtio,  MarezoUio,  Hanssenio,  Haenelio,  Wachsmuthio,  Wuttkio.  Tribus 
peractis  semestribus  Berolinum  profectus  praeceptores  ibi  habuit  Gneistium, 
Heidemannum,  H.  Rosium,  Rankium,  Ritterum.  A.  XLVI.  primum  examen  iuri- 
dicum  absoluit  atque  caineralis  iudicii  factus  auditor  iuris  forensis  studia  Berolini 
peregit.  A.  XLVIII.  secundo  exauiine  iuridico  superato  auctore  Gepperto  iure 
consulto  eloquentiae  forensi  et  disputationibus  operam  dedit,  deinde  ad  iudicium 
regium,  quod  est  in  arce  Carolinae,  missus  iudicis  uicibus  functus  est,  mense 
autem  Aprili  a.  XLIX.  cameram  regiam  adiit  et  iuris  forensis  et  ciuilis  et  crimi- 
nalis  negotia  gessit.  His  rebus  peractis  tertium  examen  iuridicum  superauit  a. 
LI.  Postea  inde  ab  anno  LI.  usque  ad  annum  LVI.  in  magno  iudicio  Berolinensi 
iudicis  munere  functus  est.  lam  in  Silesiam  missus  et  a.  LVII.  iudex  publicus 
creatus  primum  in  ciuitate  Wohlau,  deinde  in  ciuitate  Namsiau  praetoris  officia 
suscepit,  quo  in  munere  fungendo  etiam  nunc  uersatur.  Interea  diligentissime 
litterarum  studia  colere  non  desiit  atque  inde  ab  anno  LVI.  quattuor  libros  quum 
de  iuris  disciplina  tum  de  re  publica  administranda  atque  de  agri  cultura  iuuanda 
conscripsit. 

HENRICUS  ALEXANDER  TOMEI 
d.  XI.  mens.  Maii  a.  XLV.  Uindobonae  natus  et  aliquamdiu  educatus  est.  Postea 
Lipsiam  uenit  et  principio  in  schola  ciuica  prima,  deinde  in  schola  reali  eruditus 
est.  Inde  ab  anno  LXII.  Lipsiae  in  uniuersitate  litterarum  rerum  naturalium 
studio  se  dicauit,  quibus  in  disciplinis  Erdmannus,  Poeppigius,  Hankelius,  Nau- 
mannus,  Mettenius,  Flathe,  Hirzelius,  Treitschke  praeceptores  eius  fuerunt. 

MAXIMILIANUS  HERMANNUS  RACHEL 
Dresdae  d.  XXVI.  mens.  Nou.  a.  XLIIL  natus  patre  lulio  Guilelmo  Rachel  iure 
consulto,  prima  litterarum  elementa  a  Boettchero  inde  ab  anno  L.  didicit,  a.  LIIII. 

